เตรียมพบกับงานเที่ยวชุมชนท่องเที่ยว OTOP นวัตวิถีทั่วไทย อย่างยิ่งใหญ่บนโลกออนไลน์ 11-19 กันยายนนี้
นายสุทธิพงษ์ จุลเจริญ อธิบดีกรมการพัฒนาชุมชน กล่าวในการเป็นประธานแถลงข่าวงาน “เที่ยวชุมชนท่องเที่ยว OTOP นวัตวิถีทั่วไทย ที่มนตรีสตูดิโอ 101 ซอยโพธิ์แก้ว 3 แขวงคลองจั่น เขตบางกะปิ ว่าจากการแพร่ระบาดของโรคโควิด-19 ส่งผลกระทบต่ออุตสาหกรรมการท่องเที่ยวของประเทศไทย รวมถึงแนวโน้มพฤติกรรมของนักท่องเที่ยวที่เปลี่ยนไป กรมการพัฒนาชุมชน เล็งเห็นถึงความเดือดร้อน จึงเตรียมจัดงานเที่ยวชุมชนท่องเที่ยว OTOP นวัตวิถีทั่วไทยภายใต้แนวคิด “เปิดขุมทรัพย์ 9 เส้นทาง 9 ตำนาน มรดกวัฒนธรรมท่องเที่ยววิถีไทย” ในรูปแบบของการท่องเที่ยวเสมือนจริงบนโลกออนไลน์ครั้งแรก ระหว่างวันที่ 11-19 กันยายนนี้ โดยมีการจำหน่ายผลิตภัณฑ์จากชุมชนรวม 500 ผลิตภัณฑ์ ทั้งประเภทอาหาร เครื่องแต่งกาย ของใช้ของตกแต่ง ของที่ระลึกและประเภทสมุนไพร พร้อมร่วมชมแหล่งท่องเที่ยวอารยธรรมเก่าแก่ของประเทศไทย จะช่วยกระตุ้นการท่องเที่ยวในชุมชน ควบคู่กับการสื่อสารสร้างการรับรู้ และก่อให้เกิดการจับคู่ธุรกิจด้านการท่องเที่ยว ทำให้เกิดการจ้างงาน และการกระจายรายได้อย่างเป็นธรรม ผู้สนใจสามารถร่วมท่องเที่ยวได้ที่ www.virtualotoptour.com ระหว่างวันที่ 11-19 กันยายนนี้ ตั้งแต่ 09.00 น.- 21.00 น.